GODALA

Pozdravljeni učenci. 

Da ne bomo po praznikih začeli takoj preveč resno, si najprej oglejte priloženo glasbeno risanko. 

V katero družino inštrumentov bi uvrstili glavnega junaka iz risanke? Verjamem, da ste zlahka ugotovili, da ga ne uvrščamo med brenkala. 

V zvezek:                                                                                                       14. mali traven 2020
Godala

Godala so inštrumenti s strunami, na katera igramo z lokom oziroma pravimo, da na njih godemo. 

Godala so:
- violina, 
- viola, 
- kontrabas, 
- violončelo. 

Prerišite in dopolnite tabelo.  

	Inštrument
	Glasbenik
	Glasbenica

	violina
	violinist
	

	viola
	
	violistka

	violončelo
	
	

	kontrabas
	kontrabasist
	



Za violončelo in kontrabas uporabljamo tudi krajše ime. Zapiši, kateri. V zvezek:

Violončelo ali ___________. 
Kontrabas ali ____________. 

In sedaj prisluhnite izbranima zvočnima primeroma. Vaša naloga je, da ugotovite, kateri primer je originalna skladba oziroma priredba. Poimenujte glasbilo, ki ima v skladbi solistično vlogo. Odgovora zapišite v zvezek. 

Verjetno ste že slišali za violončelista, ki nastopata pod imenom 2CELLOS. Poiščite na spletu skladbo, s katero sta zaslovela, in jo poslušajte – naslov skladbe zapišite v zvezek. Verjamem, da to ne bo edina skladba, ki jo boste poslušali v njuni izvedbi.

Vse, kar ste zapisali v zvezek, poslikajte in mi pošljite na natalija.kustec@guest.arnes.si do ponedeljka, 20. 4. 2020.

V upanju, da ste zdravi, vas prijazno pozdravljam. 

Učiteljica Natalija
